Case ID: 1151810
Sentence 1: İşin halları: Məhkəmənin hökmünə əsasən Məhkum “nia.az”, “ismaric.az” və “nia24.info” xəbər saytlarının faktiki olaraq rəhbəri və idarə edən, yəni “İnformasiya, informasiyalaşdırma və informasiyanın mühafizəsi haqqında” Azərbaycan Respublikasının Qanununun 2, 13-2.1, 13-2.3.9-cu maddələrinə əsasən internet-informasiya ehtiyatlarından istifadə etməklə informasiya prosesləri ilə bağlı təşkilati-sərəncamverici funksiyalara malik vəzifəli şəxs kimi internet informasiya ehtiyatının və onun domen adının sahibi olaraq həmin informasiya ehtiyatının qanunauyğun fəaliyyətini təmin etməli, təhqir və ya böhtan xarakteri daşıyan, habelə şəxsi həyatın toxunulmazlığını pozan məlumatların informasiya ehtiyatlarında yerləşdirilməsinə yol verməməli olduğu halda, xidməti, yəni informasiyanın yaradılması, yığılması, işlənməsi, saxlanması, axtarışı, yayılması, informasiya ehtiyatında yerləşdirilən informasiyanın tərkibini və onun yerləşdirilməsi qaydasını müəyyən etmək səlahiyyətlərinin icrası ilə əlaqədar 2017-ci il ərzində rəhbərlik etdiyi saytlarda “xxxxxxxxxxxxxx” MMC-nin təsisçisi və faktiki rəhbəri Mirzəyev Ramazan Məmməd oğlunun şəxsi həyatına aid olan, konkret olaraq qarşı tərəfin fikrinə aydınlıq gətirilmədən, rəsmi təsdiqini tapmayan və sırf mülahizələrə əsaslanan və yayılmasının sonuncunun işgüzar nüfuzuna zərər vura bilən məlumatları dərc edərək, qeyd olunan məlumatların rəhbəri olduğu xəbər portallarından silinməsi və yeni məlumatların dərc olunmaması üçün Ramazan Mirzəyevin tanışı Əliyev Əsəd Yaqub oğlu vasitəsilə 2017-ci ilin dekabr ayında 2700 (iki min yeddi yüz) manatı qanunsuz hərəkətə görə rüşvət kimi istəmiş, lakin məqsədinə nail olmadığından qeyd edilən məlumatları həmin saytlarda saxladığına görə Ramazan Mirzəyevin yaxını Ağayev Rəşadət Mirdilavər oğlunun məlumatların ona məxsus xəbər portallarından silinməsi və yeni məlumatların dərc olunmaması üçün Məhkum müraciəti əsasında xx xxxxxx 2018-ci il tarixdə “xxxxxxxxxxxxxx” MMC-nin Bakı şəhəri, Nərimanov rayonu, Əhməd Rəcəbli küçəsi, 10 ünvanında yerləşən ofisində görüşdükləri vaxt o, Rəşadət Ağayevdən həmin məqsəd üçün vahid niyyətlə 4000 (dörd min) manat pulu hədə-qorxu gələrək yenidən rüşvət kimi istəmiş və həmin məbləğdə, yəni 4000 (dörd min) manat pulu Rəşadət Ağayevdən şəxsən rüşvət kimi qanunsuz hərəkətə görə vahid niyyətlə almışdır.